Svandís Svavarsdóttir heilbrigðisráðherra segir það eindregna skoðun sína að seinka skuli klukkunni á Íslandi , enda sé það lýðheilsumál . Í samtali við Vísi segir ráðherra að hún hafi framan af verið á báðum áttum með það hvort það væri ráð að seinka henni , en hafandi kynnt sér málið til hlítar sé hún sannfærð um ágæti þess . Heilbrigðisráðuneytið hefur nú lokið athugun sinni , og eru örlög klukkubreytingarfrumvarpa nú í höndum forsætisráðherra , en breyta þarf lögum frá 1968 um tímareikning sé ætlunin að færa Ísland úr heimstímanum inn í tímabeltið GMT - 1 , fjær nágrannalöndunum . Starfshópur , sem Óttar Proppé heilbrigðisráðherra skipaði um stillingu klukkunnar sjö dögum áður en hann lét af embætti , skilaði af sér tillögum fyrir réttu ári og voru niðurstöður hennar kynntar í samráðsgátt stjórnvalda , þar sem almenningi gefst kostur á að gera athugasemdir . Kostirnir voru þrjár : óbreytt klukka ( en fólk yrði hvatt til að fara fyrr að sofa ) , óbreytt klukka en fyrirtæki og stofnanir skyldu hefja starfsemi seinna á morgnana , og seinkun um eina stund . 1.586 umsagnir bárust í samráðsgáttinni frá almenningi , og hafa þær aldrei verið fleiri . Því er ljóst að um tilfinningamál er að ræða í hugum marga og skoðanir skiptar . Sólin hefði sest klukkan 14:37 í höfuðborginni í dag , ef klukkan væri í óskatímabelti Svandísar . Á móti hefði hún komið upp klukkan 10:03 . Seinrisulir hefðu þá getað vaknað í morgunbirtu.mbl.is / Árni Sæberg Takast þar á sjónarmið þeirra sem telja forsvaranlegt að fórna klukkustund af síðdegisbirtu fyrir klukkustund af morgunbirtu , og hinna sem benda á að birtustundum á vökutíma myndi fækka til muna ef af breytingu yrði , þar sem stóran hluta árins myndi breytingin skila sér í að sólin kæmi upp klukkustund fyrr um miðja nótt , þegar fáir njóta , en engu að síður setjast klukkustund fyrr að kvöldi þegar fólk vakir .